Document ID: /roh_data/filtered/fineweb-2-filterrobots_roh.jsonl.gz/32744

Mattas fin 16 onns pon s'annunziar tar il project «Swiss TecLadies». Quel vegn organisà da l'Academia svizra da las scienzas tecnicas SATW. Cun quest project vulan ils organisaturs promover mattas en mastergns da MINT (matematica, informatica, scienzas natiralas e tecnica). Per s'annunziar fan las mattas in curt test online. Sch'els han success en quel, survegnan ellas ina mentura persunala.
Envistas sin giavisch
Las menturas èn tuttas scienziadas e lavuran era sin in champ tecnic. Cun ellas po mintga participanta lura decider ses program sez. D'ina vart mussan las menturas lur mastergn, da l'autra vart han ellas era ils contacts per pudair dar envista en autras lavurs. Vinavant dessan las scienzadas era dar curaschi a las mattas ed avair ina sort «funcziun d'exempel».
Duas da las total 45 menturas èn da la HTW Cuira. Las mattas ch'èn tar ellas duas èn 13 e 16 onns veglias. Tenor ellas hajan els vesì ina pluna fassettas da differentas professiuns tecnicas.
RR actualitad 08:00